Smėlio karaliai

Smėlio karaliai () – George R. R. Martin apsakymas, pirmą kartą publikuotas 1979 m. žurnale „Omni“.

Apsakymo veiksmas vyksta tolimoje ateityje, kur žmonija kolonizavusi įvairias planetas, vadinamojoje „Tūkstančio pasaulių“ () visatoje, kaip ir G. R. R. Martino kūriniai – „Dying of the Light“, „Nightflyers“, „A Song for Lya“ ir kiti.https://georgerrmartin.com/oldies-but-goodies/ Pagrindinis apsakymo veikėjas yra sadistiškų polinkių turintis egzotinių žiaurių gyvūnų entuziastas. Paskutinis jo pirkinys yra smėlio karaliai – iš nežinia kokios planetos kilusi neaiški gyvybės forma, primenanti bendruomeninius vabzdžius. Sukurti šį personažą Martiną įkvėpė koledžo laikų draugas, auginęs piranijas ir kartais joms į akvariumą įmesdavęs auksinių žuvelių.Jeff VanderMeer ir Ann VanderMeer. „The Big Book of Science Fiction“. Vintage Books, 2016 m., 667 psl.

1980 m. „Smėlio karaliai“ laimėjo Hugo ir Nebula premijas už geriausią apsakymą.https://georgerrmartin.com/awards-draft/ Iš pradžių Martinas rašė apsakymą kaip planuojamos didesnės serijos dalį, tačiau idėja liko neįgyvendinta ir daugiau apsakymų apie smėlio karalius jis nėra parašęs.George R. R. Martin. „Dreamsongs: A RRetrospective: Bk. 1“. Hachette, 2008 m.

Lietuviškai apsakymas išleistas 1994 m. „Eridano“ leidyklos, anglosaksų fantastikos apsakymų rinkinyje tokiu pačiu pavadinimu.

 Adaptacijos 
1987 m. pagal „Smėlio karalius“ buvo sukurta septintoji „DC Science Fiction Graphic Novel“ komiksų antologijos dalis.

1995 m. pagal apsakymą sukurta pirmoji fantastinių filmų antologijos „The Outer Limits“ serija.

 Šaltiniai 

Kategorija:Fantastiniai apsakymai